《感寓 其二十》
宋代·刘弇

疾雷疑车音，出门乃知非。抱影长自明，流萤点霜帏。

罗带剪秋水，黄金缕春衣。持看清夜阑，愁无故时辉。

食葵心知倾，茹腊肠虚肥。纂纂枣下歌，惜此岁月违。

因声劝语侬，忽复迟迟归。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。